Lourdes de Oliveira

Lourdes de Oliveira (Rio de Janeiro, 1938ko abenduaren 17a) brasildar aktorea da. 1959ko Orfeu Negro tragedia erromantikoan Miraren papera egiteagatik eta 1960ko Os Bandeirantes abenturazko filmean Suzana protagonistaren papera egiteagatik da ezaguna.

 Bizitza 
Lourdes de Oliveira 1938ko abenduaren 17an jaio zen Rio de Janeiron, Darcy de Oliveira konpositore eta pandero-jotzailearen alaba. Atleta eta Clube de Regatas do Flamengo taldearen zalea, lasterketetan lehiatu zen eta Rioko Udaberriko Jokoetan parte hartu zuen gaztaroan.

Bi filmetan antzeztu du. 1959an, ikaslea zela, Marcel Camus zuzendari frantziarraren Orfeu Negro filmean antzeztera gonbidatu zuten. Mira antzeztu zuen, bigarren mailako emakumezko papera. 1960an, Camusen Os Bandeirantes abenturazko filmean Suzana protagonistaren papera egin zuen.

Camusekin ezkondu zen, 1959an Orfeu Negro filmatzen ari zela ezagutu zuena. Bigarren filmaren ondoren, aktore lana utzi zuen eta Frantziara joan zen senarrarekin bizitzera. Bi seme-alaba ditu, tartean Jean-Christophe Camus idazlea, 1962an Parisen jaioa.

 Filmografia 
+UrteaIzenburuaPertsonaia1959Orfeu NegroMira1960Os BandeirantesSuzana

 Erreferentziak 

 Kanpo estekak 

Kategoria:Kariokak
Kategoria:Afro-brasildarrak
Kategoria:Brasilgo emakume aktoreak
Kategoria:XX. mendeko aktoreak
Kategoria:Emigranteak